Enzo Staiola

Enzo Staiola (15. marraskuuta 1939 Rooma – 4. kesäkuuta 2025https://www.msn.com/it-it/intrattenimento/cinema/morto-enzo-staiola-il-bambino-scelto-da-vittorio-de-sica-per-ladri-di-biciclette/ar-AA1G6hfh?cvid=5955290786A74A79A5F3A33C9DFAEB07&ocid=DELLDHPhttps://www.washingtonpost.com/obituaries/2025/06/05/enzo-staiola-bicycle-thief-dead/) oli italialainen lapsinäyttelijä, joka joutui alalle sattumalta Vittorio De Sican tarjottua hänelle yhtä pääosista menestyselokuvassaan Polkupyörävaras (1948). Staiola oli tällöin vain yhdeksänvuotias. Hänen näyttelemisensä oli yleisön ja elokuvaohjaajien mielestä niin laadukasta, että se avasi hänelle uran alalla. Staiola näytteli vuosina 1948–1954 noin viidessätoista elokuvassa, joiden ohjaajia olivat muiden muassa Alessandro Blasetti, Julien Duvivier ja Luigi Zampa. Teini-ikäisenä Staiola kuitenkin päätti, ettei jatka näyttelemistä aikuisena. Staiolan näyttelijän uran viimeiseksi työksi jäi ravintola-apulaisen rooli Joseph L. Mankiewiczin elokuvassa Paljasjalkakreivitär (1954). Sen jälkeen Staiola esiintyi valkokankaalla vain kahdessa cameoroolissa, vuosina 1961 ja 1977.

 Lähteet 


 Viitteet 

Luokka:Italialaiset näyttelijät
Luokka:Lapsinäyttelijät
Luokka:Vuonna 1939 syntyneet
Luokka:Vuonna 2025 kuolleet